
На основу члана 46. став 1. Закона о планирању и изградњи („Службени гласник РС“, бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 32/19-др. закон, 9/20, 52/21, 62/23 и 91/25), члана 9/10. Закона о стратешкој процени утицаја на животну средину („Службени гласник РС“, бр. 94/24) и члана 40. Статута Општине Ириг („Службени лист општине Ириг“, број 10/19), Скупштина општине Ириг, по прибављеном позитивном мишљењу Комисије за планове општине Ириг од ……………………….године, на седници одржаној ………2026. године, доноси 


ОДЛУКУ О ИЗРАДИ
ПЛАНА ДЕТАЉНЕ РЕГУЛАЦИЈЕ ЗА СТАНИЦУ ЗА СНАБДЕВАЊЕ ГОРИВИМА ИРИГ НА КАТАСТАРСКОЈ ПАРЦЕЛИ 6729/1 У К.О. ИРИГ

Члан 1.

Приступа се изради Плана детаљне регулације за станицу за снабдевање горивима Ириг на катастарској парцели 6729/1 у к.o. Ириг (у даљем тексту: План).

Члан 2.

Овом одлуком утврђује се оквирна граница обухвата Плана, а коначна граница обухвата Плана ће се дефинисати Нацртом Плана.

Оквирним обухватом Плана су обухваћене целе катастарске парцеле број: 6729/1, 6885/23, 6885/20, 6730/3, 6731/3, 6732/3, 6733/3, 6734/5, 6855/22, 6885/19, 6729/3, 6885/18, 6885/17, 6884/2, 6729/4, 6730/2, 6732/2, 6733/2, 6734/4, 6745/2, 6867/2, 6871/3, 6872/17, 6871/22, 6872/23, 6872/24, 6872/43, 6872/26, 6885/24, 6885/21, 6729/2, 6730/4, 6731/4, 6732/4, 6733/4, 6734/6 и делови катастарских парцела број 9724/3, 6749/2, 6872/27  у к.o. Ириг.

Предметна локација Плана се налази у катастарској општини Ириг.

Укупна површина подручја обухваћеног оквирном границом обухвата Плана износи око 3,03 hа.    

Графички приказ оквирне границе обухвата планског подручја је саставни део ове Одлуке.

Члан 3.

Услови и смернице од значаја за израду Плана дати су планском документацијом вишег реда: 
· Просторним планом подручја посебне намене инфраструктурног коридора државног пута I реда бр. 21 Нови Сад – Рума – Шабац и државног пута I реда бр. 19 Шабац – Лозница („Службени гласник Републике Србије“, бр. 40/2011, 39/19, 88/20 и 21/24),
· Просторним планом подручја посебне намене система за водоснабдевање „Источни Срем“ („Службени лист АПВ“, бр. 57/17 и 32/25),
· Просторним планом подручја посебне намене система за наводњавање Срема („Службени лист АПВ“, број 57/17),
· Просторним планом подручја посебне намене „Фрушка гора“ („Службени лист АПВ“, бр. 8/19 и 9/26),
· Планом генералне регулације насеља Ириг („Службени лист општина Срема“, број 9/15, 43/20 и 21/23).

Члан 4.

Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

Члан 5.

Визија израде Плана је усклађивање планираних садржаја са потенцијалима и ограничењима у простору на начин који би омогућио одрживост планског решења, као и економску, еколошку и социјалну оправданост планираних садржаја.

План се ради у циљу дефинисања правила уређења и грађења станице за снабдевање горивом, простора за изградњу, као и дефинисања саобраћајног решења станице за снабдевање горивима у складу са Планом вишег реда, техничким прописима и стандардима.

Члан 6.

Концептуални оквир планирања, коришћења, уређења и заштите планског подручја подразумева оптимално коришћење постојећих потенцијала подручја, дефинисање планираних намена, правила уређења и грађења, заштиту подручја и усклађивање са потребама корисника простора.

Структуру основних намена простора и коришћења земљишта у обухвату Плана према плану вишег реда чини коридор државног пута 1М реда број 2 и пратећи садржај пута – станица за снабдевањем горивима.

Члан 7.

Ефективан рок за израду Нацрта је 3 (три) месеца, од дана достављања Обрађивачу Плана Извештаја о извршеном раном јавном увиду, програмског задатка, потребне пројектно-техничке документације и прибављања услова од надлежних органа и организација.

Члан 8.

Средства за израду Плана обезбеђује НИС А.Д. (у даљем тексту: Инвеститор).

Члан 9.

Носилац израде Плана је Служба за имовинско правне послове и урбанизам Општинске управе општине Ириг.

Обрађивач Плана је Јавно предузеће за просторно и урбанистичко планирање и пројектовање „Завод за урбанизам Војводине“ Нови Сад, Железничка број 6/III.

Члан 10.

У складу са мишљењем надлежног завода за заштиту споменика културе, постоји потреба да се изради Студија заштите непокретног културног добра за предметни обухват Плана.

Рок за израду Студије заштите непокретног културног добра за План износи максимално 12 месеци од дана доношења ове одлуке.

или:

У складу са мишљењем надлежног завода за заштиту споменика културе, не постоји потреба да се изради Студија заштите непокретног културног добра за предметни обухват Плана.

Члан 11.

После доношења ове Одлуке, носилац израде Плана, организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.

Рани јавни увид оглашава се у средствима јавног информисања и у електронском облику на интернет страници јединице локалне самоуправе и на интернет страници доносиоца плана и траје 15 дана. Рани јавни увид почиње даном оглашавања.

Члан 12.

Пре подношења органу надлежном за његово доношење, План подлеже стручној контроли и излаже се на јавни увид.

Излагање Плана на јавни увид оглашава се у дневном листу и локалном листу, као и у електронском односно дигиталном облику на интернет страници органа надлежног за излагање нацрта планског документа на јавни увид (подаци о времену, месту и начину на који заинтересована правна и физичка лица могу доставити примедбе на План, као и друге информације које су од значаја за јавни увид). 

Јавни увид обавиће се излагањем Нацрта Плана, у трајању од 30 дана, у згради општине Ириг, Војводе Путника број 1, и путем интернет странице општине: ………………

Члан 13.

Саставни део ове Одлуке је Решење о изради/неизради Извештаја о стратешкој процени утицаја Плана детаљне регулације за станицу за снабдевање горивима Ириг на катастарским парцелама 6729/1 и 6729/2 у КО Ириг на животну средину, које је донело Одељење за ………………….. Општинске управе Ириг, под редним бројем ________, од дана ______ године.

Члан 13.

План ће бити сачињен у 5 (пет) примерака у аналогном и 5 (пет) примерака у дигиталном облику, од чега ће по један примерак потписаног Плана у аналогном облику и по један примерак плана у дигиталном облику чувати у својој архиви Обрађивач и Инвеститор, а преостали примерци ће се чувати у органима Општине.

Члан 14.

Ова Одлука ступа на снагу осмог дана од дана објављивања у „Службеном листу општина Срема“.

Република Србија 
Аутономна Покрајина Војводина 
Општина Ириг
Скупштина општине Ириг

                                                                                     
БРОЈ:_________________                                                                    ПРЕДСЕДНИК
ДАНА:_________________                                                             СКУПШТИНЕ ОПШТИНЕ
Ириг

